b'\n_START_ARTICLE_\nCandyman\n_START_SECTION_\nArgument\n_START_PARAGRAPH_\nA la Universitat de Chicago l\'estudiant graduada Helen Lyle s\'adona de la superstici\xc3\xb3 prevalent que envolta la llegenda de Candyman (un fantasma amb un ganxo en comptes de m\xc3\xa0 que apareixer\xc3\xa0 si el seu nom es pronuncia tres vegades enfront d\'un mirall). Un professor, sentint parlar de la recerca de Helen, explica la base hist\xc3\xb2rica per a la llegenda i detalla com es creu, a trav\xc3\xa9s d\'aquesta, que Candyman \xc3\xa9s l\'esperit venjatiu d\'un esclau que va ser linxat i mutilat per una multitud irada i embogida despr\xc3\xa9s de ser injustament acusat de violar a una dona blanca. Quan Helen prova la seva confian\xc3\xa7a intel\xc2\xb7lectual recitant el nom de Candyman tres vegades, posa en moviment una s\xc3\xa8rie inevitable d\'esdeveniments sobrenaturals, culminant en una s\xc3\xa8rie de matances espantoses en les quals Helen sost\xc3\xa9 l\'arma de l\'assassinat. Encara que \xc3\xa9s capturada per la policia, es posa en evid\xc3\xa8ncia per a Helen que Candyman est\xc3\xa0 guiant el seu dest\xc3\xad.\n_START_SECTION_\nRebuda\n_START_PARAGRAPH_\nCandyman\xc2\xa0va rebre cr\xc3\xadtiques positives de la cr\xc3\xadtica i de l\'audi\xc3\xa8ncia. Al portal d\'internet Rotten Tomatoes, la pel\xc2\xb7l\xc3\xadcula t\xc3\xa9 una qualificaci\xc3\xb3 del 71%, basada en 41 ressenyes, amb una puntuaci\xc3\xb3 de 6.2/10 per part de la cr\xc3\xadtica, amb un consens que diu: "Malgrat sacrificar una part del misteri en nom del gore, Candyman \xc3\xa9s una matisada i esgarrifosa hist\xc3\xb2ria que es beneficia d\'una interessant premissa i bones interpretacions", mentre que l\'audi\xc3\xa8ncia li ha donat una qualificaci\xc3\xb3 del 73%, basada en m\xc3\xa9s de 155\xc2\xa0000 usuaris, amb una puntuaci\xc3\xb3 de 3.8/5. _NEWLINE_En el lloc IMDB els usuaris li han donat una puntuaci\xc3\xb3 de 6.5/10, sobre la base de m\xc3\xa9s de 49\xc2\xa0000 vots.\n_START_SECTION_\nNova pel\xc2\xb7l\xc3\xadcula\n_START_PARAGRAPH_\nEl setembre de 2018 va ser anunciat que Jordan Peele estava en converses per a produir una seq\xc3\xbcela de la pel\xc2\xb7l\xc3\xadcula de 1992, a trav\xc3\xa9s de la seua Monkeypaw Productions, de la qual Tony Todd va dir en una entrevista del 2018 amb Nightmare on Film Street, "Preferia tindre\'l a ell fent-ho, alg\xc3\xba amb intel\xc2\xb7lig\xc3\xa8ncia que pensar\xc3\xa0 i cavar\xc3\xa0 en el maquillatge racial de qui Candyman \xc3\xa9s i de perqu\xc3\xa8 existeix en primer lloc."'